Saatsin Northwesternisse äraütleva meili ja täitsin internetis nende äraütlemisvormi. Yale'i mineku kinnituse saatsin umbes samas vormis. Aprillis pidi Yale'is majutustaotluse esitama, juunis ülikooli ID taotluse ja  vajalike vaktsineerimiste kinnituse saatma. Enamik vaktsiine oli mul kooliajal ja varem vastavalt graafikule saadud, aga selgus, et neljavalentset meningokokkvaktsiini pole Eestis kusagilt saada, seda pole isegi ravimiregistris kirjas. See tuli mul hiljem Yale'i tervisekeskuses ära teha ja läks maksma 115 dollarit. Juulis pidi majutuslepingu allkirjastama ja neile tagasi saatma ning sügissemestri majutuse eest ära maksma.